Vysvetľovanie súťažných podkladov k zákazke: Akreditované vzdelávanie v desegregácii a inkluzívnom vzdelávaní – „Príležitosť pre všetkých"

Otázka:
Dobrý deň, mám otázku ohľadom podmienky odbornej a technickej spôsobilosti. Keď píšete, že sa má jednať o služby rovnakého a podobného charakteru sú tam nejaké požiadavky na konrétne čísla alebo zamerania? Ďakujem
Odpoveď:
Dobrý deň, ďakujeme za Vašu otázku.
Požiadavky na služby rovnakého alebo podobného charakteru sú vymedzené v časti Technická alebo odborná spôsobilosť v bode 10 Výzvy na predkladanie ponúk. Verejný obstarávateľ nevyžaduje splnenie iných alebo dodatočných číselných parametrov či špecifických odborných zameraní nad rámec tam uvedených podmienok.
Podľa § 34 ods. 1 písm. a) ZVO uchádzač musí preukázať poskytovanie služieb rovnakého alebo podobného charakteru ako je predmet zákazky, kde predmetom zákazky bola realizácia programov v nasledovnom rozsahu:  
1. vzdelávacích programov
         alebo
       B)  programov na rozvoj pedagogických a sociálnych kompetencií, 
pričom obidva programy museli byť vykonávané/poskytnuté v oblastiach inkluzívneho vzdelávania,  sociálnej inklúzie alebo desegregácie  využívajúc metódy zamerané na prácu s mládežou.
Uchádzač musí preukázať, že za predchádzajúce 3 (tri) roky od vyhlásenia verejného obstarávania realizoval minimálne 1 (jeden) program  v zmysle bodu A) alebo B). 

Za služby rovnakého alebo podobného charakteru sa považujú služby/programy v zmysle bodu A), ktoré minimálne zahŕňajú:
1. návrh a spracovanie vzdelávacích programov alebo metodík,
1. realizáciu prezenčných a/alebo online vzdelávacích aktivít, workshopov a tréningov,
1. realizáciu vzdelávania pre cieľové skupiny v oblasti školstva alebo samosprávy alebo  práce s mládežou alebo komunitnej práce alebo štátnych inštitúcií alebo súkromného sektoru. 

Za služby rovnakého alebo podobného charakteru sa považujú služby v zmysle bodu B), ktoré minimálne zahŕňajú:
1. návrh a spracovanie vzdelávacích programov alebo metodík,
1. realizáciu prezenčných a/alebo online vzdelávacích aktivít, workshopov a tréningov,
1. realizáciu vzdelávania pre cieľové skupiny v oblasti školstva alebo samosprávy alebo  práce s mládežou alebo komunitnej práce alebo štátnych inštitúcií alebo súkromného sektoru. 

Všetky služby rovnakého alebo podobného charakteru poskytnuté v rámci oblastí uvedených v písm. a) až c) alebo d) až f) v zmysle jednotlivých programov A) alebo B), museli byť realizované, t. j. ich začiatok a koniec musel spadať do rozhodného obdobia - predchádzajúce 3 (tri) roky od vyhlásenia verejného obstarávania. 

